
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 795 

14 Σεπτεμβρίου 1995 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Μείωση των συντελεστών καθαρού κέρδους των εμπο¬ 
ρικών και βιομηχανικών επιχειρήσεων που λειτουρ¬ 
γούν στις σεισμόπληκτες περιοχές χωρικής αρμο- 
διότητος των Δ.Ο.Υ. Κοζάνης, Πτολεμαίδας, Νεά¬ 
πολης, ΒοΤου, Σερβίων, Σιάτιστα του Νομού Κοζά¬ 
νης και Γρεβενών, Δεσκάτης του Νομού Γρεβε- 


νών. 1 

Μείωση των συντελεστών καθαρού κέρδους των εμπο¬ 
ρικών και βιομηχανικών επιχειρήσεων που λειτουρ¬ 
γούν στις σεισμόπληκτες περιοχές των Νομών 

Αχαΐας και Φωκίδας. 2 

Διορισμός Διοικητικού Συμβουλίου στο Στάδιο Ειρήνης 

και Φιλίας (ΣΕΦ)». 3 

Τροποποίηση του άρθρου 23 παρ. I του Οικονομικού 
Κανονισμού Σχολής Τουριστικών Επαγγελμάτων .. 4 
Βασική στρατιωτική εκπαίδευση κατατασσομένων στις 

Αστυνομικές Σχολές. 5 

Ελεύθερη πρόσβαση του κοινού στις δημόσιες αρχές 

για πληροφορίες σχετικά με το περιβάλλον. 6 

Παράταση του χρόνου εκκαθάρισης των τ. ΣΕ Π - 7 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 1100411/16051 /ΓΟ012 (1) 


Μείωση των συντελεστών καθαρού κέρδους τον εμπορι¬ 
κών και βιομηχανικών επιχειρήσεων που λειτουργούν 
στις σεισμόπληκτες περιοχές χωρικής αρμοδιότητος 
των Δ.Ο.Υ. Κοζάνης, Πτολεμαίδας, Νεάπολης, ΒοΤου, 
Σερβίων, Σιάτιστα του Νομού Κοζάνης και Γρεβενών, 
Δεσκάτης του Νομού Γ ρεβενών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 32 παραγρ. 2 του Ν. 2238/ 
1994 του Κώδικα Φορολογίας Εισοδήματος, με τις οποίες 
παρέχεται νομοθετική εξουσιοδότηση στον Υπουργό Οι¬ 
κονομικών να καθορίζει τους συντελεστές καθαρού κέρ¬ 
δους των εμπορικών και βιομηχανικών επιχειρήσεων. 

2. Τις διατάξεις της αριθμ. 24266/6-6.1995 Πράξης του 


Υπουργικού Συμβουλίου στην οποία αναφέρονται οι πε¬ 
ριοχές που πλήγηκαν από τον σεισμό της 13ης Μαϊου 
1995 στους Νομούς Κοζάνης και Γ ρεβενών. 

3. Τις εκτεταμένες ζημιές που δημιουργήθηκαν από τον 
καταστρεπτικό σεισμό στις περιοχές χωρικής αρμοδιότη¬ 
τας των Δ.Ο.Υ. Κοζάνης, Πτολεμαίδας, Νεάπολης ΒοΤου, 
Σερβιών, Σιάτιστας του Νομού Κοζάνης, και Γρεβενών, 
Δεσκάτης του Νομού Γρεβενών και την ανάγκη ενισχύ- 
σεως Υ·ο το λόγο αυτό της επιχειρηματικής δραστηριότη¬ 
τας στις πληγείσες περιοχές, δεδομένου ότι δεν έχει απο- 
κατασταθεΐ ακόμα η οικονομική και κοινωνική ζωή στις 
ανωτέρω περιοχές. 

4. Την υπ’ αριθμ. 1026431/268/0006Α/2.3.1994 
(ΦΕΚ 154Β77.3.94) κοινή απόφαση του Πρωθυπουργού 
και του Υπουργού Οικονομικών, για την ανάθεση αρμοδιο¬ 
τήτων Υπουργού Οικονομικών στους Υφυπουργούς Οικο¬ 
νομικών. 

5. 'Οτι με την απόφαση αι/τή δεν προκαλείται δαπάνη 
σε βάρος του κρατικού προϋπολογισμού, αποφασί¬ 
ζουμε: 

Μειώνουμε για τις χρήσεις 1995 έως και 1998, κατά 
30% τους συντελεστές προσδιορισμού των καθαρών κερ¬ 
δών των εμπορικών, βιοτεχνικών και βιομηχανικών επιχει¬ 
ρήσεων που λειτουργούν στις σεισμόπληκτες περιοχές 
που υπάγονται στη χωρική αρμοδιότητα των Δ.Ο.Υ. Κοζά¬ 
νης, Πτολεμαίδας, Νεάπολης, ΒοΤου, Σερβίων, Σιάτιστα 
του Νομού Κοζάνης και των ΔΟΥ Γ ρεβενών και Δεσκάτης 
του Νομού Γρεβενών. 

Σε περίπτωση που στις σεισμόπληκτες περιοχές λει¬ 
τουργούν υποκαταστήματα επιχειρήσεων των οποίων η 
έδρα βρίσκεται σε άλλη περιοχή, ή μείωση του συντελε¬ 
στή καθαρού κέρδους, αφορά μόνο τα ακαθάριστα έσοδα 
ή τις αγορές του υποκαταστήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Σεπτεμβρίου 1995 

Ο ΥΦΥΠΟΥΡΓΟΣ 

ΔΗ Μ. ΓΕΟΡΓ ΑΚΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 1100412/16052/Γ0012 (2) 

Μείωση των συντελεστών καθαρού κέρδους των εμπορι¬ 
κών και βιομηχανικών επιχειρήσεων που λειτουργούν 
στις σεισμόπληκτες περιοχές των Νομών Αχαΐας και 
Φωκίδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 32 παραγρ. 2 του Ν. 2238/ 

1994 του Κώδικα Φορολογίας Εισοδήματος, με τις οποίες 
παρέχεται νομοθετική εξουσιοδότηση στον Υπουργό Οι¬ 
κονομικών να καθορίζει τους συντελεστές καθαρού κέρ¬ 
δους των εμπορικών και βιομηχανικών επιχειρήσεων. 

2. Τις διατάξεις της αριθμ. 266/18.7.1995 Πράξης του 
Υπουργικού Συμβουλίου στην οποία αναφέρονται οι πε¬ 
ριοχές που πλήγηκαν από τον σεισμό της 15ης Ιουνίου 

1995 στους Νομούς Αχαΐας και Φωκίδας. 

3. Τις εκτεταμένες ζημιές που δημιουργήθηκαν από τον 
σεισμό αυτό και την ανάγκη ενισχύσεως για το λόγο αυτό 
της επιχειρηματικής δραστηριότητας στις πληγείσες πε¬ 
ριοχές, δεδομένου ότι δεν έχει αποκατασταθεΐ ακόμα η 
οικονομική και κοινωνική ζωή στις ανωτέρω περιοχές. 

4. Την υπ' αριθμ. 1026431 /268/0006Α/2,3.1994 
(ΦΕΚ 154Β77.3.94) κοινή απόφαση του Πρωθυπουργού 
και του Υπουργού Οικονομικών, για την ανάθεση αρμοδιο¬ 
τήτων Υπουργού Οικονομικών στους Υφυπουργούς Οικο¬ 
νομικών. 

5. Ότι με την απόφαση αυτή δεν προκαλείται δαπάνη 
σε βάρος του κρατικού προϋπολογισμού, αποφασί¬ 
ζουμε: 

Μειώνουμε για τις χρήσεις 1995 έως και 1998, κατά 
30% τους συντελεστές προσδιορισμού των καθαρών κερ¬ 
δών των εμπορικών, βιοτεχνικών και βιομηχανικών επιχει¬ 
ρήσεων που λειτουργούν στις σεισμόπληκτες περιοχές 
που περικλείονται από τα διοικητικά όρια των Δήμων και 
Κοινοτήτων των Νομών Αχαΐας και Φωκίδας, όπως αυτά 
καθορίζονται με την αριθ. 266/18.7,1995 Πράξη του 
Υπουργικού Συμβουλίου, ως ακολούθως: 

Περιοχή Νομού Αχαΐας: 

Παραλία Αραχοβίτικα - Δρέπανο - Αργυρό - Σελλά - Ππί- 
τσα - Κάτω Σαλμενικό - Ανω Σαλμενικό Βουνόπυργος 
όρια Επαρχίας Αιγιαλείας - Όρια Νομών Αχαΐας Κορινθίας 

- Παραλία Αραχοβίτικα. 

Περιοχή Νομού Φωκίδας. 

Παραλία - όρια Νομών Αιτωλοακαρνανίας - Φωκίδας - 
Τειχίου - Παλαιοξαρίου - Ποτιδάνια - Περιθιώτισσα - Στίλα 

- Μηλέα - Βραΐλα - Μαλανδρίνων - Βουνιχώρα - Αγία Ευθυ¬ 
μία - Δήμος Αμφισσας - Αγ. Γεώργιος- - Αγ. Κων/νος - 
Σερνικάκιον - Χρυσόν - Κίρα - Παραλία Νομού Φωκίδας - 
όρια Νομών Αιτωλοακαρνανίας, Φωκίδας, - Νήσος Τριζό¬ 
νια και τα διοικητικά όρια των Κοινοτήτων Κουπακίου - Πε- 
νταγιοΐ. 

Σε περίπτωση που στις σεισμόπληκτες περιοχές λει¬ 
τουργούν υποκαταστήματα επιχειρήσεων των οποίων η 
έδρα βρίσκεται σε άλλη περιοχή, η μείωση του συντελε¬ 
στή καθαρού κέρδους, αφορά μόνο τα ακαθάριστα έσοδα 
ή τις αγορές του υποκαταστήματος. 


Η απόφαση αυτή να δημοσιευθεί στην Εφημερίδα της 
Κμβερνήσεως. 

Αθήνα, 4 Σεπτεμβρίου 1995 

Ο ΥΦΥΠΟΥΡΓΟΣ 

ΔΗΜ. ΓΕΩΡΓΑΚΟΠΟΥΛΟΣ 
-♦- 

Αριθ. 26101 (3) 

Διορισμός Διοικητικού Συμβουλίου στο Στάδιο Ειρήνης και 
Φιλίας (ΣΕΦ)». 

Ο ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με τις διατάξεις: 

1. Του Ν. 397/68 «περί επανασυστάσεως της Γ ενικής 
Γραμματείας Αθλητισμού και των αρμοδιοτήτων αυτής». 

2. Του Ν. 1558/85 «Κυβέρνηση και Κυβερνητικά Όρ¬ 
γανα». 

3. Του Ν. 1828/89 «Αναμόρφωση φορολογίας εισοδή¬ 
ματος και άλλες διατάξεις» άρθρο 40. 

4. Την αριθμ. 246Θ9/31.8.90 απόφαση του Υπουργού 
Προεδρίας Κυβερνήσεως και της Υφυπουργού Πολιτι¬ 
σμού «διεύρυνση μελών Δ.Σ.». 

5. Την υπ’ αριθμ. 5456/22.10.93 (ΦΕΚ 830/Β/ 
22.10.93) κοινή απόφαση του Πρωθυπουργού και της 
Υπουργού Πολιτισμού «Ανάθεση αρμοδιοτήτων στον Υφυ¬ 
πουργό Πολιτισμού Γεώργιο Λιάνη». 

6. Την λήξη της θητείας του Δ.Σ. του ΣΕΦ, αποφασί¬ 
ζουμε: 

Διορίζονται για διετή θητεία τα μέλη του Δ.Σ. του Στα¬ 
δίου Ειρήνης και Φιλίας (ΣΕΦ) ως ακολούθως: 

1. Μπελιγράτης Αθανάσιος με αναπληρώτρια αυτού την 
Βαρβέρη Λουΐζα. 

2. Καπαγέρωφ Πέτρος με αναπληρωτή αυτού τον Ζαχα- 
ράκη Γ εώργιο. 

3. Λινάρδος Πέτρος με αναπληρωτή αυτού τον Μα- 
ρούδα Δημήτριο. 

4. Χουρδάκης Δημήτριος με αναπληρωτή αυτού τον Ευ- 
σταθόπουλο Παναγιώτη. 

5. Αργυριάδης Παντελής με αναπληρωτή αυτού τον 
Φουρνάκη Ιωάννη. 

6. Μισαηλίδης Ηλίας με αναπληρωτή αυτού τον Φουρ¬ 
νάκη Ιωάννη. 

7. Ανασόπουλος Νικόλαος με αναπληρωτή αυτού την 
Μεοτύρη Βασιλική. 

8. Κασκαμπάς Π. με αναπληρωτή αυτού την Χαλβατζή 
Μάρθα. 

9. Ανδρικοπούλου Β. με αναπληρώτρια αυτού την Τερι- 
ζοπούλου Ελένη. 

Ως Πρόεδρο ορίζουμε τον Μπελιγρότη Αθανάσιο και 
Αντιπρόεδρο τον Καπαγέρωφ Πέτρο. 

Από τις διατάξεις της παρούσας Απόφασης δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Σεπτεμβρίου 1995 

Ο ΥΦΥΠΟΥΡΓΟΣ 

ΓΕΟΡΠΟΣ ΛΙΑΝΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ.1757 (4) 

Τροποποίηση του άρθρου 23 παρ. I του Οικονομικού Κα¬ 
νονισμού Σχολής Τουριστικών Επαγγελμάτων, 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΤΟΥΡΙΣΜΟΥ 

Έχοντας υπόψη; 

1. Τις διατάξεις του Ν. 4032/1960 «Περί τροποποιή- 
σεως και συμπληρώσεως του άρθρου 12 του Ν.Δ. 
3594/56 περί Σχολής Τουριστικών Επαγγελμάτων», 

2. Του Ν. 1835/1989 «Σύσταση Υπουργείου Τουρισμού 
και ρύθμιση θεμάτων δημόσιας διοίκησης» (ΦΕΚ 76/Β7 
143/89) και το Π.Δ. 459/93 «Ανασύσταση του Υπουρ¬ 
γείου Τουρισμού και καθορισμός αρμοδιοτήτων» (ΦΕΚ 
193/Α/15.11.93). 

3. Το Π.Δ. 999/79 περί εξαιρέσεως της ΣΤΕ εκ της 
εφαρμογής ενίων διατάξεων του Ν.Δ. 496/74 «περί Λογι¬ 
στικού των Ν.Π.Δ.Δ. ως ετροποποιήθη και συνεπληρώθη 
μεταγενεστέρως». 

4. Το άρθρο 23 του Κανονισμού Οικονομικής Διαχείρι¬ 
σης ΣΤΕ (ΦΕΚ 300/τ. Β' 7.5.1969) όπως τροποποιήθηκε 
με την με αριθμό Φ. 206/68/7366 απόφαση (ΦΕΚ 536/ 
Τ.Β724.8.1990). 

5. Την με αριθμό 53/24.2.1995 απόφαση του Δ.Σ. της 
Σχολής Τουριστικών Επαγγελμάτων. 

6. Το γεγονός ότι από τις διατάξεις της παρούσης δεν 
προκαλείται δαπάνη σε βάρος του προϋπολογισμού της 
Σ.Τ.Ε., αποφασίζουμε; 

Τροποποιούμε το άρθρο 23 παρ. 1 του Οικονομικού Κα¬ 
νονισμού ΣΤΕ όπως τροποποιήθηκε με την με αριθμό Φ. 
206/68/7366 κοινή υπουργική απόφαση, ως εξής: 

1. Για την ενέργεια ή τακτοποίηση ορισμένων δαπανών 
πριν την ενταλματοποίηοή τους, ο ταμίας της Κ.Υ. μπορεί 
να έχει στο ταμείο του, ως πάγια προκαταβολή μέχρι 
1.000.000 δρχ. 

Ο ταμίας των Εκπαιδευτηρίων Αναβύσοου, Ηρακλείου, 
Μακεδονίας, Ρόδου, και Ανωτέρας Σχολής Ρόδου, μπορεί 
να έχει στο ταμείο του ως πάγια προκαταβολή, το ποσό 
των 500.000 δρχ. 

3. Ο ταμίας των υπολοίπων εκπαιδευτηρίων μπορεί να 
έχει στο ταμείο του ως πάγια προκαταβολή, μέχρι 
200.000 δρχ. Σε έκτακτες περιπτώσεις και μετά από από¬ 
φαση του Δ.Σ. της Σ.Τ.Ε. το ποσό αυτό μπορεί να αυξάνε¬ 
ται μέχρι 500.000 δρχ. 

Η απόφαση αυτή να δημοοιευθεί στην Εφημερίδα της 
Κυβερνήσεως. 

Αθήνα, 6 Σεπτεμβρίου 1995 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΤΟΥΡΙΣΜΟΥ 

ΑΛΕΞ. ΠΑΠΑΔΟΠΟΥΛΟΣ ΝΙΚ. ΣΙΦΟΥΝΑΚΗΣ 

-4- 

Αριθ. 6500/2/6-δ’ (5) 

Βασική στρατιωτική εκπαίδευση κατατασσομένων στις 
Αστυνομικές Σχολές. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη; 

1. Τις διατάξεις της παραγράφου 1 του άρθρου 6 του Ν, 
2226/94 «Εισαγωγή, εκπαίδευση και μετεκπαίδευση 


στις Σχολές της Αστυνομικής Ακαδημίας και στο Τμήμα 
Ανθυποπυρσγών της Πυροσβεστικής Ακαδημίας και άλ¬ 
λες διατάξεις». 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α’ - 137), το 
οποίο προστέθηκε με το άρθρο 27 του Ν. 2081/1992 (Α' - 
154). 

3. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του κρατικού προϋ¬ 
πολογισμού για το έτος 1995 και καθένα απά τα επόμενα 
έτη ύφους 37.772.000 δρχ. περίπου και άτι οι δαπανες 
έτους 1995 θα αντιμετωπισθούν από την πίστωση των 
732.000.000 δρχ. που έχει εγκριθεί στον ΚΑΕ 5173 του 
Π/Υ εξόδων Ελληνικής Αστυνομίας, σύμφωνα με τις 
2006161, 2019338 και 2035479 από 26.1.1995, 
28,3.1995 και 8.6.1995 αποφάσεις του Υπουργού Οικο¬ 
νομικών, ενώ οι δαπάνες έτους 1996 και επόμενων ετών 
θα προβλέπονται και θα καλύπτονται από τις αντίστοιχες 
πιστώσεις των κατ’ έτος Π/Υ εξόδων του Ε.Φ. 43 -110 
«ΕΛΛΗΝΙΚΗ ΑΣΤΥΝΟΜΙΑ», αποφασίζουμε: 

Άρθρο 1 

Περιεχόμενο εκπαίδευσης 

Όσοι από τους κατατασσόμενους στις Αστυνομικές 
Σχολές δεν έχουν εκπληρώσει τις στρατιωτικές τους υπο¬ 
χρεώσεις υποβάλλονται στη βασική εκπαίδευση νεοσυλ¬ 
λέκτων, το περιεχόμενο της οποίας έχει ως ακολού¬ 
θως: 

1. ΟΠΛΙΣΜΟΣ 

α. Τυφέκιο 03 - Α3. 

(1) Περιγραφή - Γέμιση - Απογέμιση. 

(2) Λύση - Αρμολόγηση. 

(3) Λειτουργία. 

(4) Εμπλοκές. 

β. Τυφέκιο ΜΙ. 

(1) Περιγραφή τυφεκίου ΜΙ. Λύση - Αρμολόγηση. 

(2) Λειτουργία, άμεσος ενέργεια. 

γ. Οπλοπολυβόλο ΗΚ-11Α1. 

(1) Περιγραφή. Γέμιση - απογέμιση. 

(2) Λύση - Αρμολόγηση. 

(3) Λειτουργία. 

(4) Εμπλοκές. 

δ. Χειροβομβίδες. 

(1) Χρησιμοποιούμενοι τύποι αμυντικών και επιθετικών 
χειροβομβίδων από τον Ε.Σ. - Ονοματολογία. 

(2) Ελεγχος ασφαλείας χειροβομβίδων. 

(3) Προσβολή εχθρικών στόχων με χειροβομβίδες (εκ- 
σφενδόνιση χειροβομβίδων). 

2. ΠΡΑΚΤΙΚΗ ΔΙΔΑΣΚΑΛΙΑ ΒΟΛΗΣ 

α Λήψη σκοπευτικής γραμμής, σκόπευση με τη βοή¬ 
θεια ράβδου σκοπεύοεως. 

β. Λήψη σκοπευτικής γραμμής, σκόπευση με τα σκο¬ 
πευτικά όργανα των Τυφ. Θ3Α3, ΜΙ και του οπλοπολυβό¬ 
λου ΗΚ-11Α1. 

γ. θέσεις βάλλοντος Τυφ. Θ3Α3 (Πρηνούς - ορθίως), 
τυφέκιο ΜΙ (πρηνούς), οπλοπολυβόλου ΗΚ -11Α1 (πρη¬ 
νούς). 

δ. Έλεγχος ικανότητας και σταθερότητας σκοπέ ύσεως 
και ενέργειας δακτύλου στη σκανδάλη. 

3. ΒΟΛΕΣ. 

α. Τυφέκιο 03Α3 (Βολή υπ’ αριθμ. 1). 

β. Τυφέκιο (33Α3 (Βολή υπ’ αριθμ. 2). 

γ. Τυιρέκιο Θ3Α3 (Βολή υπ' αριθμ. 3). 
δ. Τυφέκιο ΜΙ (Βολή υπ’ αριθμ. 1). 
ε. Τυφέκιο ΜΙ (Βολή υπ’ αριθμ. 2). 
στ. Ρίψη χειροβομβίδας ασκήσεων, 
στ. Ρίψη χειροβομβίδας πραγματικής. 

4. ΑΤΟΜΙΚΗ ΤΑΚΤΙΚΗ ΕΚΠΑΙΔΕΥΣΗ, 
α. Ονοματολογία Εδάφους. 

β, Κάλυψη - απώκρυψη - παρατήρηση. 

γ. Εκλογή - κατάληψη θέσεως μάχης. 

δ. Παραλλαγή. 

ε. Εκτίμηση αποστάσεων. 

στ. Σπουδή και επισήμανση του εδάφους. 

ζ. Αναγνώριση και κατάδειξη στόχων. 

η. Κινήσεις κατά την ημέρα. 

θ. Προσανατολισμός και τήρηση της κατευθύνσεως. 

ι. Σκοπός στην εκστρατεία. 

ια. Πυρ-κίνηση δύο ανδρών με αβολίδωτα. 

ιβ. Νυκτερινός αγώνας. 

(1) Χρησιμοποίηση των αισθήσεων κατά τη νύκτα. 

(2) Απόκρυψη - παραλλαγή κατά τη νύκτα. 

(3) Κινήσεις κατά τη νύκτα. 

(4) Προσανατολισμός και τήρηση της κατευθύνσεως 
κατά τη νύκτα. 

5. ΠΟΡΕΙΕΣ. 

α. θεωρία περί πορειών. 

(1) Λόγοι που επιβάλλουν τις πορείες. 

(2) Είδη πορειών. 

(3) Παράγοντες που επηρεάζουν την πορεία (φυσικοί 
παράγοντες - ψυχολογικοί παράγοντες). 

(4) Υγιεινή κατάσταση, φόρτοι, χρήση νερού. 

(5) Τεχνική της πορείας (Σχηματισμοί, Στάσεις). 

(6) Υγιεινή του ποδιού (περιγραφή του ποδιού, προλη¬ 
πτικά μέτρα υγιεινής των ποδιών, υπόδηση, κάλτσες). 

β. Ημερήσια και νυκτερινή πορεία, 
θ. ΑΣΚΗΣΕΙΣ ΠΥΚΝΗΣ ΤΑΞΕΩΣ. 
α. Σχολείο Αόπλου Στρατιώτη. 

(1) Προσοχή, ημιανάπαυση. 

(2) Κλίσεις - Μεταβολές. 

(3) Βηματισμός, Βάδην, Αλτ, Βήμα Σημειωτόν, κίνηση 
προς τα πίσω (εν στάσει), αλλαγή βήματος (εν κινήσει). 

(4) Τροχάδην, πλάγιας βήματα, κλίσεις - μεταβολές 
κατά το βάδισμα. 

(5) Χαιρετισμός αόπλου στρατιώτη, 
β. Σχολείο Ενόπλου Στρατιώτη. 

(1) Στάση Ενόπλου Στρατιώτη. 

(2) Επώμου από το παραπόδα. 

(3) Παρουσιάστε από το επώμου και αντίστροφα. 

(4) Εφ’ όπλου - εις θήκη λόγχη. 

(5) Επιθεώρηση όπλων - κάννης. 

(6) Το όπλο χιαστί, αναρτήοατε. 

(7) Χαιρετισμός Ενόπλου Στρατιώτη. 

(8) Σχολείο Ομάδος. 

(9) Σχολείο Διμοιρίας. 

7. ΛΟΓΧΟΜΑΧΙΑ. 

α. Φύλαξη, μικρή φύλαξη (Συνήθη σφάλματα), 
β. Λαβή προσβολής - Ανάπαυση - Ημιανάπαυση, 
γ. Βήματα εμπρός - οπίσω - μεταβολή μακρά νύξη (συ¬ 
νήθη σφάλματα). 


δ. Αποκατάσταση, βραχεία νύξη και αποκατάσταση, 
νύξη κατά πρηνούς. 

'Αρθρο 2 

Διάρκεια εκπαίδευσης - Εκπαιδευτικό προσωπικό 

1. Η εκπαίδευση διαρκεί πέντε (5) εβδομάδες. Ο χρό¬ 
νος διδασκαλίας κάθε αντικειμένου καθορίζεται με το γε¬ 
νικό πρόγραμμα εκπαίδευσης της οικείας Σχολής. Ως εκ¬ 
παιδευτικά βοηθήματα χρησιμοποιούνται τα αντίστοιχα 
στρατιωτικά εγχειρίδια. 

2. Ως εκπαιδευτικό προσωπικό μπορεί να διατίθενται 
και στελέχη των Ενόπλων Δυνάμεων με διαταγή του 
ΓΕΕΘΑ, ύστερα από πρόταση της Δ/νσης Εκπαίδευσης 
του Υπουργείου Δημόσιας Τάξης. 

Με την ίδια διαταγή μπορεί να επιτραπεί και η χρησιμο¬ 
ποίηση των Εκπαιδευτικών Κέντρων των Ενόπλων Δυνά¬ 
μεων καθώς και ο υλικοτεχνικός εξοπλισμός αυτών. 

Άρθρο 3 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Αυγούστου 1995 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΔΗΜΟΣΙΑΣ ΤΑΞΗΣ 

ΓΕΡΑΣΙΜΟΣ ΑΡΣΕΝΗΣ ΙΩΣΗΦ ΒΑΛΥΡΑΚΗΣ 

-*- 

Αριθ. 77921/1440 (θ) 

Ελεύθερη πρόσβαση του κοινού στις δημόσιες αρχές για 
πληροφορίες σχετικά με το περιβάλλον. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 
ΕΣΩΤΕΡΙΚΩΝ, ΕΘΝΙΚΗΣ ΟΙΚΟΝΟΜΙΑΣ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 2 (παρ. 1ζ) του Ν. 1338/ 
1983 «εφαρμογή του Κοινοτικού Δικαίου» (Α' 34) όπως 
τροποποιήθηκε με το άρθρο 6 του Ν. 1440/1984 «συμμε¬ 
τοχή της Ελλάδος στο κεφάλαιο στα αποθεματικά και στις 
προβλέψεις της Ευρωπαϊκής Τράπεζας Επενδύσεων 
κ.λπ.» (Α' 70). 

2. Τις διατάξεις των άρθρων 23 (παρ. 1) κι 24 του Ν. 
1558/1985 «Κυβέρνηση και Κυβερνητικά όργανα» (Α' 
137) και των άρθρων 9 και 13 του Π.Δ/τος 473/1985 «κα¬ 
θορισμός και ανακατανομή των αρμοδιοτήτων των Υπουρ¬ 
γείων» {Α' 157). 

3. Τις διατάξεις του άρθρου 11 (παρ. 2, 3 και 12) και του 
άρθρου 13 του Ν. 1515/1985 «ρυθμιστικό σχέδιο και πρό¬ 
γραμμα προστασίας περιβάλλοντος της ευρύτερης περιο¬ 
χής της Αθήνας» (Α' 18) όπως το άρθρο 13 τροποποιή¬ 
θηκε με την παρ. 6 του άρθρου 31 του Ν. 1650/86. 

4. Τις διατάξεις του άρθρου 11 (παρ. 2, 3, 12) και του 
άρθρου 13τουΝ. 1561/1985 «ρυθμιστικό σχέδιο και πρό¬ 
γραμμα προστασίας περιβάλλοντος της ευρύτερης περιο¬ 
χής της Θεσσαλονίκης και άλλες διατάξεις» (Α' 148) όπως 
το άρθρο 13 τροποποιήθηκε με την παρ. 7 του άρθρου 31 
του Ν. 1650/88. 

5. Τις διατάξεις του Ν. 2218/1994 «Ιδρυση νομαρχια¬ 
κής αυτοδιοίκησης, τροποποίηση διατάξεων για την πρω¬ 
τοβάθμια αυτοδιοίκηση και την περιφέρεια και άλλες δια¬ 
τάξεις» (Α' 90) όπως συμπληρώθηκε με το Ν. 2240/1994 
«Συμπλήρωση διατάξεων για τη Νομαρχιακή Αυτοδιοίκηση 
κ.ά.» (Α' 153). 

6. Τις διατάξεις του Π.Δ. 323/1989 «Δημοτικός και Κοι¬ 
νοτικός Κώδικας» (Α' 146). 

7. Τις διατάξεις των άρθρων 1 έως 8 του Κεφαλαίου Α 
του Ν. 2286/1994 «Έλεγχος του Δημόσιου Τομέα, μετα- 
τάξες κ.λπ.» (Α' 218). 

8. Τις διατάξεις του άρθρου 16 του Ν. 1599/1986 «Σχέ¬ 
σεις κράτους-πολίτη, κ.λπ. και άλλες διατάξεις» (Α' 75). 

9. Την οδηγία 90/313/ΕΟΚ του Συμβουλίου της 7ης 
Ιουνίου 1990 των Ευρωπαϊκών Κοινοτήτων (ΕΕ1.158/56/ 
23.6.1990). 

10. Τις διατάξεις του άρθρου 29Α του Ν. 1558/1985 
όπως αυτό συμπληρώθηκε με το άρθρο 27 του Ν. 2081 / 
1992 (Α' 154). 

11. Την υπ' αριθ. οικ. 91130/1968/1994 «Ανάθεση αρ¬ 
μοδιοτήτων στην Υφυπουργό Περιβάλλοντος Χωροταξίας 
και Δημοσίων Έργων Ελισάβετ Παπαξώη» (Β' 878), απο¬ 
φασίζουμε: 

Αρθρο 1 
Σκοπός 

Με την απόφαση αυτή οποσκοπείται η εναρμόνιση της 
εθνικής νομοθεσίας με τις διατάξεις της οδηγίας 90/313/ 
ΕΟΚ του Συμβουλίου της 7ης Ιουνίου 1990 των Ευρωπαϊ¬ 
κών Κοινοτήτων «σχετικά με την ελεύθερη πληροφόρηση 
για θέματα περιβάλλοντος» που έχει δημόσιευθεί στην 
Ελληνική γλώσσα στην Επίσημη Εφημερίδα των Ευρωπαϊ¬ 
κών Κοινοτήτων (ΕΕ ί_ 158 σελ. 56/23.6.1990) ώστε με 
τον καθορισμό των βασικών όρων και προϋποθέσεων να 
εξασφαλίζεται η ελεύθερη πρόσβαση του κοινού σε πλη¬ 
ροφορίες για το περιβάλλον που διαθέτουν οι δημόσιες 
αρχές καθώς επίσης και η ελεύθερη διάδοση των πληρο¬ 
φοριών αυτών για την αποτελεσματικότερη προστασία του 
περιβάλλοντος. 

Άρθρο 2 
Ορισμοί 

Για την εφαρμογή της παρούσας απόφασης νοούνται 
ως: 

1. «Δημόσιες αρχές»: Κάθε διοικητική υπηρεσία του δη¬ 
μοσίου τομέα σε εθνικό, περιφερειακό, νομαρχιακό ή το¬ 
πικό επίπεδο συμπεριλαμβανομένων των εποπτεομένων 
Ν.Π.Δ.Δ. και Ν.Π.Ι.Δ. που έχει αρμοδιότητες και κατέχει 
πληροφορίες σχετικά με το περιβάλλον, εξαιρουμένων 
των οργάνων που ασκούν δικαστική ή νομοθετική εξουσία. 

2. «Πληροφορία σχετική με το περιβάλλον»: κάθε δια¬ 
θέσιμο από τις δημόσιες αρχές στοιχείο, σε γραπτή, 
οπτική, ακουστική ή μηχανογραφική μορφή για την κατά¬ 
σταση των νερών, του αέρα, του εδάφους, της πανίδας, 
της χλωρίδας, των βιοτόπων και των οικοτύπων καθώς και 
για δραστηριότητες (συμπεριλαμβανομένων των δραστη¬ 
ριοτήτων που προκαλούν ενόχληση όπως ο θόρυβος) ή μέ¬ 
τρα που επηρεάζουν ή δύνανται να επηρεάσουν δυσμενώς 
τους παραπάνω φυσικούς αποδέκτες και για δραστηριό¬ 
τητες ή μέτρα που αποσκοποΰν στην προστασία τους, συ¬ 


μπεριλαμβανομένων των διοικητικών εγγράφων όπως ορί¬ 
ζονται στο άρθρο 16 (παραγ. 1) του Ν, 1599/1986 καθώς 
και γενικά των διοικητικών μέτρων και των προγραμμάτων 
προστασίας του περιβάλλοντος. 

Αρθρο 3 

Ασκηση δικαιώματος πρόσβασης σε πληροφορίες 

Κάθε φυσικό ή νομικό πρόσωπο με την επιφύλαξη του 
άρθρου 4 της παρούσας απόφασης έχει δικαίωμα μετά 
από αίτησή του στις δημόσιες αρχές να ζητά να του χορη¬ 
γηθούν πληροφορίες εννόμου συμφέροντος. 

2. Το δικαίωμα της πρόσβασης σε πληροφορίες για το 
περιβάλλον ασκείται: 

α) Με επιτόπια μελέτη 

β) Με χορήγηση αντιγράφου, εκτός αν η αναπαραγωγή 
του μπορεί να βλάψει τα αιτούμενα στοιχεία. 

3. Η σχετική δαπάνη αναπαραγωγής βαρύνει τον ενδια¬ 
φερόμενο: 

α) Όταν τα αιτούμενα στοιχεία είναι σε γραπτή μορφή 
και η αναπαραγωγή τους γίνεται σε φύλλα χαρτιού, ο εν¬ 
διαφερόμενος θα πρέπει να προσκομίζει, την απαιτού- 
μενη ποσότητα φύλλων χαρτιού. Τα προηγούμενα ισχύουν 
και όταν τα αιτούμενα στοιχεία δεν είναι σε γραπτή μορφή, 
αλλά είναι δυνατόν να μετατραπούν στη μορφή αυτή και να 
αναπαραχθούν σε φύλλα χαρτιού. 

β) Όταν τα αιτούμενα στοιχεία είναι σε άλλη πλην της 
γραπτής, μορφή (π.χ. οπτική, ακουστική κ.λπ.) οπότε δεν 
είναι δυνατή η αναπαραγωγή τους σε φύλλα χαρτιού, η δη¬ 
μόσια αρχή στην οποία έχει υποβληθεί η αίτηση για την χο¬ 
ρήγηση των στοιχείων θα ενημερώνει τον ενδιαφερόμενο 
για τις προδιαγραφές του απαραίτητου υλικού μέσου που 
πρέπει να προσκομίσει, προκειμένου να γίνει η αναπαρα¬ 
γωγή των στοιχείων. 

Αρθρο 4 

Προϋποθέσεις για τη χορήγηση πληροφοριών 
- Διαδικασία 

1. Οι δημόσιες αρχές μπορούν να αρνηθούν την ικανο¬ 
ποίηση του δικαιώματος του άρθρου 3 της απόφασης αυ¬ 
τής όταν με τις αϊτού μενες πληροφορίες: 

α) παραβλάπτεται ο εμπιστευτικός χαρακτήρας και το 
απόρρητο: 

- των συνόδων του Υπουργικού Συμβουλίου και των άλλων 
κυβερνητικών οργάνων, 

- της εθνικής άμυνας και της εξωτερικής πολιτικής, 

- της ασφάλειας του Κράτους και της δημόσιας τάξης, 
-το εμπορικό και βιομηχανικό απόρρητο συμπεριλαμβα¬ 
νομένων των δικαιωμάτων πνευματικής ιδιοκτησίας. 

- της ιδιωτικής ζωής και το ιατρικό απόρρητο. 

β) δυσχεραίνεται η έρευνα δικαστικών, αστυνομικών, 
στρατιωτικών ή διοικητικών αρχών σε υποθέσεις που εκ- 
κρεμούν ενώπιον δικαστηρίων ή σε υποθέσεις για τις 
οποίες διενεργείται είτε ανάκριση (συμπεριλαμβανομένου 
και του πειθαρχικού ελέγχου) είτε προανάκριση. 

γ) ζητούνται στοιχεία: 

- τα οποία χορηγήθηκαν στις δημόσιες αρχές από τρίτο 
που δεν υπείχε νομική υποχρέωση να τα χορηγήσει, 

- τα οποία όταν αποκαλυφθούν θα έχουν ως αποτέλεσμα 
μάλλον να επηρεάσουν δυσμενώς το περιβάλλον στο 
οποίο αναφέρονται. 

2. Οι δημόσιες αρχές δεν μπορούν να αρνηθούν τη χο- 

ρήγηση πληροφοριών επικαλούμενες το απόρρητο της ιδι¬ 
ωτικής ζωής, το ιατρικό απόρρητο καθώς και το βιομηχα¬ 
νικό ή εμπορικό απόρρητο εφόσον αυτές αναφέρονται 
αποκλειστικά στον ενδιαφερόμενο που ζητά τη χορήγηση 
των πληροφοριών αυτών. 

3. Οι πληροφορίες που κατέχουν οι δημόσιες αρχές χο¬ 
ρηγούνται μερικώς εφόσον είναι δυνατό να διαχωρισβούν 
οι πληροφορίες που αναφέρονται στα θέματα που αναφέ- 
ρονται στην παράγραφο 1 του άρθρου αυτού. 

4. Είναι δυνατόν οι δημόσιες αρχές να μη χορηγούν μία 
πληροφορία όταν συνεπάγεται την γνωστοποίηση ή παρά¬ 
δοση ημιτελών εγγράφων ή στοιχείων ή εσωτερικών ανα¬ 
κοινώσεων ή όταν η αίτηση είναι προδήλως αβάσιμη ή δια- 
ρυπωμένη πολύ γενικά. 

5. Η δημόσια αρχή δεν μπορεί να αρνηθεί τη χορήγηση 
εγγράφου ή στοιχείων επικαλούμενη το γεγονός ότι δεν 
είναι αυτή που συνέταξε το αιτούμενο έγγραφο ή ότι δεν 
έχει αυτή επεξεργασθεί τα αιτούμενα στοιχεία κατά κύριο 
λόγο. 

6. Η δημόσια αρχή απαντά εγγράφως στον ενδιαφερό¬ 
μενο επί της αιτήσεώς του το συντομότερο δυνατόν και το 
αργότερο μέσα σε ένα μήνα από την υποβολή της αίτησης. 
Σε περίπτωση αρνητικής απάντησης η άρνηση πρέπει να 
είναι επαρκώς αιτιολογημένη. 

7. Εάν ο ενδιαφερόμενος θεωρεί ότι το αίτημά του για 
χορήγηση πληροφοριών απορρίφθηκε ή αγνοήθηκε από 
τη δημόσια αρχή αδικαιολόγητα ή ότι έλαβε ανεπαρκή 
απάντηση έχει τη δυνατότητα μέσα σε είκοσι (20) ημέρες 
από την κοινοποίηση ο* αυτόν της σχετικής απάντησης να 
ζητήσει την διοικητική επανεξέταση της εν λόγω απάντη¬ 
σης με την υποβολή έγγραφης ένστασης στην «Επιτροπή 
για την πρόσβαση σε πληροφορίες για το περιβάλλον» 
σύμφωνα με τις διατάξεις του άρθρου 5 της παρούσας 
απόφασης. 

Άρθρο 5 

Σύσταση - αρμοδιότητες επιτροπής 

για τη πρόσβαση σε πληροφορίες για το περιβάλλον 

Στο Υπουργείο Περιβάλλοντος, Χωροταξίας και Δημο¬ 
σίων Έργων συνιστάται «Επιτροπή για τη πρόσβαση σε 
πληροφορίες για το Περιβάλλον». 

1. Η Επιτροπή αυτή αποτελείται από: 

α) Έναν (1) Σύμβουλο της Επικράτειας, με τον αναπλη¬ 
ρωτή του επίσης Σύμβουλο της Επικρατείας. 

β) Τον Γενικό Διευθυντή Περιβάλλοντος του Υπουρ¬ 
γείου Περιβάλλοντος, Χωροταξίας και Δημοσίων Έργων 
με αναπληρωτή του Δ/ντή από την ίδια Γενική Διεύθυνση. 

Πρόεδρος της Επιτροπής ορίζεται ο Σύμβουλος της 
Επικράτειας και όταν ο ίδιος είναι απών ή λείπει ή κωλύε¬ 
ται χρέη Προέδρου ασκεί ο αναπληρωτής του. 

γ) Το Γενικό Διευθυντή Διοικητικής Οργάνωσης και Δια¬ 
δικασιών του Υπουργείου Προεδρίας της Κυβέρνησης με 
αναπληρωτή του Διευθυντή από την ίδια Γενική Διεύ¬ 
θυνση. 

Εισηγητής χωρίς δικαίωμα ψήφου ορίζεται υπάλληλος 
κατηγορίας Π.Ε. του Υπουργείου Περιβάλλοντος, Χωρο¬ 
ταξίας και Δημοσίων Έργων, ή υπάλληλος κατηγορίας 
Π.Ε. Διοικητικής Οργάνωσης με βαθμό Α/Β από τη Διεύ¬ 
θυνση Σχέσεων Κράτους Πολίτη του Υπουργείου Προε¬ 
δρίας της Κυβέρνησης. 

2. Η ως άνω επιτροπή συγκροτείται με απόφαση του 
Υπουργού Περιβάλλοντος, Χωροταξίας και Δημοσίων Ερ¬ 


γων. Με την ίδια απόφαση ορίζεται και ο Γραμματέας της 
Επιτροπής με τον αναπληρωτή του οι οποίοι πρέπει να εί¬ 
ναι υπάλληλοι κατηγορίας Π.Ε. της Γενικής Δ/νσης Περι¬ 
βάλλοντος του ΥΠΕΧΩΔΕ ή Διοικητικής Οργάνωσης της 
Δ/ νσης Σχέσεων Κράτους - Πολίτη του Υπουργείου Προ¬ 
εδρίας της Κυβέρνησης. 

Στην απόφαση συγκρότησης της Επιτροπής ρυθμίζεται 
και κάθε άλλη λεπτομέρεια σχετικά με τη λειτουργία της, 
όπως ο τρόπος πρόσκλησης των μελών, οι αμοιβές κ.ά. 

3. Η Επιτροπή συνέρχεται τακτικά μια φορά κάθε μήνα 
και έκτακτα μετά από πρόσκληση του Προέδρου της ή 
εφόσον το ζητήσει ένα από τα μέλη της. Η Επιτροπή βρί¬ 
σκεται σε απαρτία εάν είναι παρόντα και τα τρία (3) μέλη 
της. 

4. Η «Επιτροπή για τη πρόσβαση σε πληροφορίες για το 
Περιβάλλον» έχει αποφασιστική αρμοδιότητα ως προς την 
παρακολούθηση και τον έλεγχο της εφαρμογής των δια¬ 
τάξεων της παρούσας απόφασης. 

Ειδικότερα η επιτροπή έχει αρμοδιότητα: 

α) να εξετάζει τις ενστάσεις που της έχουν υποβληθεί 
σύμφωνα με την παραγ. 6 του άρθρου 4 και να αποφασίζει 
σχετικά με την ικανοποίηση ή όχι του αιτήματος του ενδια¬ 
φερομένου στο πλαίσιο εφαρμογής των άρθρων 3 και 4 

της παρούσας απόφασης, 

% 

β) να γνωμοδοτεί επί ερωτημάτων υπηρεσιών ή φορέων 
του δημόσιου τομέα σχετικά με την εφαρμογή των διατά¬ 
ξεων της παρούσας απόφασης, 

γ) να εξασφαλίζει ότι οι πληροφορίες σχετικά με το πε¬ 
ριβάλλον που διαθέτουν φορείς του ευρύτερου δημόσιου 
τομέα διατίθεται με τις ίδιες προϋποθέσεις με εκείνες των 
άρθρων 3 και 4 είτε μέσω της αρμόδιας εποπτεύουσας 
δημόσιας αρχής είτε απευθείας από τον ίδιο τον φορέα. 

Η Επιτροπή δικαιούται να ζητά κάθε πληροφορία ή στοι¬ 
χείο ή έγγραφο χρήσιμο για την άσκηση των αρμοδιοτήτων 
της καθώς και να καλεί ενώπιόν της υπαλλήλους υπηρε¬ 
σιών ή εκπροσώπους φορέων του Δημοσίου Τομέα για πα¬ 
ροχή σχετικών πληροφοριών. 

Άρθρο 6 

Διάδοση πληροφοριών 

Οι δημόσιες αρχές που είναι αρμόδιες για την υιοθέτηση 
και την εφαρμογή νομοθετικών και διοικητικών μέτρων 
καθώς και για την κατάρτιση προγραμμάτων προστασίας 
του περιβάλλοντος υποχρεούνται στο πλαίσιο παροχής 
γενικής πληροφόρησης στο κοινό να δημοσιεύουν κάθε 
ένα ή δύο χρόνια ενημερωτικές εκθέσεις για την κατά¬ 
σταση του περιβάλλοντος σε εθνικό, περιφερειακό ή το¬ 
πικό επίπεδο κατά περίπτωση. 

Άρθρο 7 

Κατάρτιση έκθεσης 

Μέχρι την 31η Δεκεμβρίου 1996 το Υπουργείο ΠΕ- 
ΧΩΔΕ σε συνεργασία με τα συναρ μόδια Υπουργεία υπο¬ 
βάλλει έκθεση στην Επιτροπή της Ευρωπαϊκής Ένωσης 

σχετικά με την εφαρμογή των διατάξεων της παρούσας 
απόφασης. 

Άρθρο 8 

Από τις διατάξεις αυτής της απόφασης δεν προκαλεΐται 
δαπάνη σε βάρος του Κρατικού Προϋπολογισμού. 

Άρθρο 9 

Από την έναρξη ισχύος της παρούσης απόφασης κάθε 
διάταξη που οντίκειται στις διατάξεις της καταργείται. 

Άρθρο 10 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Σεπτεμβρίου 1995 

α υπουργοί 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΣΩΤΕΡΙΚΟΝ 

I. ΠΟΤΤΑΚΗΣ Κ. ΣΚΑΝΔΑΛΙΔΗΙ 

ΕΘΝΙΚΗΣ ΟΚΟΝΟΜΙΑΣ 

ΠΑΝΝΟΣ ΠΑΠΑΝΤΟΝΙΟΥ 

Η ΥΦΥΠΟΥΡΓΟΙ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Ε. ΠΑΠΑΖΟΗ 
-♦- 

Αριθ. 26350/2688 (7) 

Παράταση του χρόνου εκκαθάρισης των τ. ΣΕΠ. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 3 παρ. 3 περ. α, β, γ και δ 
του Ν. 2175/93 «Οργάνωση ενιαίου φορέα αστικών συ¬ 
γκοινωνιών στην περιοχή Αθηνών - Πειραιώς και Περιχώ¬ 
ρων και άλλες διατάξεις» (Α.211). 

2. Την με αριθ. 22806/24.12.93 απόφαση «Εκκαθά¬ 


ριση των πρώην ΣΕΠ και προσωρινή καταβολή στους μετό¬ 
χους» (Β.929), όπως τροποποιήθηκε με την αριθ. 22816/ 
28.12 93 απόφαση (8,937). 

3. Την με αριθ. 9306/1040/23.3.94 (Β.207) απόφαση 
με την οποία παρατάθηκε χρόνος εκκαθάρισης των τ. ΣΕΠ 
κατά τρεις (3) μήνες, όπως τροποποιήθηκε με την αριθ. 
10056/1107/24.6.94 (Β.490) απόφαση. 

4. Την με αριθ. 20059/2195/25.6.94 (Β,490) απόφαση 
με την οποία παρατάθηκε ο χρόνος εκκαθάρισης των τ. 
ΣΕΠ κατά τρεις (3) ακόμη μήνες, όπως τροποποιήθηκε με 
την αριθ. 20144/2221/13.7.94 (Β.564) απόφαση. 

5. Την με αριθ. 29099/3219/22.9.94 (Β,728) απόφαση 
με την οποία παρατάθηκε χρόνος εκκαθάρισης των τ. ΣΕΠ 
κατά έξι (6) ακόμη μήνες. 

6. Την με αριθ. 8683/845/7,4.95 (Β,283) απόφαση με 
την οποία παρατάθηκε χρόνος εκκαθάρισης των τ. ΣΕΠ 
κατά τρεις (3) ακόμη μήνες. 

7. Το με αριθ. 1951/30.8.1995 έγγραφο του Γενικού 
Γραμματέα του Υπουργείου Μεταφορών και Επικοινω¬ 
νιών. 

8. Την ανάγκη ολοκλήρωσης του έργου της εκκαθάρι¬ 
σης των τ. ΣΕΠ. 

9. Την από 26.5.1995 αίτηση παραίτησης του εκκαθα- 
ριστή της 6ης ΣΕΠ Χρήστου Πολυδωράπουλου. 

10. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Παρατείνουμε την ισχύ της αριθ. 8683/845/ 
7.4.1995 απόφασης μέχρι και 10.10.1995. 

2. Κατά τα λοιπά ισχύει η 22806/24.12.93 απόφασή 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Σεπτεμβρίου 1995 

Ο ΥΠΟΥΡΓΟΣ 

ΑΘΑΝΑΣΙΟΣ ΤΣΟΥΡΑΣ 

ΕΘΙΜΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


1 

Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 

λειτουργούν καθημερινά από β.ΟΟ' έως 13.00' 

ΤΕΙΕΧ 

22.3211 ΥΡΕΤΟΒ 

ΡΑΧ 

5234312 



ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση Φ Ε Κ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωυούδΐ τηλ.: 52.48.188 

* Για φωτοαντίγραφα παλαιών τευχών στην οδό Σολωμοΰ 51 τηλ.: 52.48.141 

* Τμήμα πληρ οφόρησης: Για το δημοσιεύματα των ΦΕΚ Σολωμού 51 ττ\λ.: 52.25.713 - 52.49.547 _ 

* Οδηγίες για δημοσιεύματα Ανωνύμων Εταιρειών και ΕΠΕ τ·ηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυέο κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πόνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θο σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεοης στο Δημόσιο Ταμείο 2531 


Κωδικός αρΛ. κατάθεσης στο Δημόσιο Ταμείο 3512 

1 ---—- 

Η ετήσια συνδρομή είναι:* 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α’ 

Δρχ. 

20.000 

Δρχ. 

1.000 

β) » » 

» 

Β' 

» 

40.000 

» 

2.000 

γ) » » 

» 

Γ' 

» 

10.000 

» 

500 

δ) » » 

» 

Δ’ 

X 

40.000 

» 

2.000 

ε) » » 

» 

Αναπτυξιακών Πράξεων 

» 

25.000 

» 

1.250 

στ) » » 

» 

Ν.Π.Δ.Δ. 

» 

10.000 

» 

500 

7 ) » » 

» 

ΠΑΡΑΡΤΗΜΑ 

» 

5.000 

» 

250 

η) » » 

» 

Δελτ. Εμπ.8ι Βιομ. Ιδ. 

» 

10.000 

» 

500 

θ) » » 

» 

Αν. Ειδικού Δικαστηρίου 

» 

3.000 

» 

150 

ι) » » 

» 

Α.Ε.&Ε.Π.Ε. 

» 

210.000 

* 

10.500 

ια) Για όλα τα Τεύχη εκτός ΤΑΕ-ΕΠΕ 

» 

110.000 

» 

5.500 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














